hu en en hu sk hu hu hu hu de en sk hu hu hu hu de hu hu hu hu en hu hu de hu hu hu hu hu hu hu hu hu hu hu hu en hu hu hu hu hu hu hu de hu hu uk hu hu en hu hu en sk hu en sk hu hu fr hu
A koronavírus lehet a legellenállóbb vírus, amit ismerünk - Hamu és Gyémánt
koronavírus koronavírus-járvány covid-19 semmelweis kutatás ember
A koronavírus lehet az emberiség által ismert egyik legellenállóbb vírus
A Semmelweis Egyetem kutatóinak sikerült a világon először az aktív, fertőzőképes koronavírus szerkezetét megvizsgálni, és ezzel sikerült egy lépéssel közelebb kerülni az organizmus megismeréséhez.
Dr. Kellermayer Miklós, a Semmelweis Egyetem Általános Orvostudományi Karának dékánja által vezetett munkacsoport és a Nemzeti Népegészségügyi Központ Nemzeti Biztonsági Laboratóriumának kutatói különleges technikával, atomi erőmikroszkóppal tapogatták le a SARS-COV-2 részecskék felületét.
Kimutatták, hogy a vírust koronaszerűen borító tüskék rendkívül mozgékonyak, az organizmus pedig különlegesen ellenálló: alakja könnyedén összenyomható, de gumilabdaszerűen helyreáll, a fizikai behatás pedig nem tesz kárt se a struktúrájában, se a tartalmában. Dr. Kellermayer Miklós szerint a vírus mechanikai és öngyógyító tulajdonságai biztosíthatják a környezeti körülmények széles köréhez való alkalmazkodás, ami szokatlanul nagy fertőzőképességében is közrejátszhat – ismertették a Semmelweis oldalán.
A legrugalmasabb és legellenállóbb vírus
A Semmelweis Egyetem kutatóinak vizsgálata azért is számít egyedülállónak, mert a szakirodalomban a vírusról eddig megjelent cikkek mindegyike inaktivált, kémiailag kezelt vagy fagyasztott mintán készült.
A magyar kutatócsoport a vizsgálat során a kb. 80 nanométer szélességű SARS-CoV-2 részecskét egy ettől is kisebb tűvel szúrta meg. A tű hegyét a vírus tetejétől az aljáig nyomták, amitől az összenyomódott, majd a tű eltávolításakor azonnal visszapattant. Ezt száz alkalommal megismételték ugyanazon az organizmuson, ám a vírus szinte teljesen sértetlen maradt.
Mindez azt bizonyítja, hogy a SARS-CoV-2 lehet az ember által ismert, fizikailag egyik legrugalmasabb és legellenállóbb vírus.
A Semmelweis Egyetem és a Nemzeti Népegészségügyi Központ Nemzeti Biztonsági Laboratóriumának kutatói az organizmus szerkezetének egyéb tulajdonságait is megvizsgálták. A vírusok a gazdatestet elhagyva általában sebezhetővé válnak, a SARS-CoV-2 azonban tárgyak felületén megtapadva is hosszú ideig fertőzőképes maradhat – a kutatás szerint ehhez a részecskét borító tüskék rugalmassága is hozzájárulhat.
Szintén vizsgálták a SARS-CoV-2 hőellenállását: eredményük szerint megjelenését tekintve vírus egyedülálló módon akkor alig változik, ha 10 percen át 90 Celsius fokos hőnek van kitéve; mindössze néhány tüskéjét veszítette el, de a szerkezete sértetlen maradt. Ez magyarázatot adhat arra is, miért maradt fertőzőképes a meleg éghajlatú országokban, vagy a nyári időjárás ellenére is.
A teljes cikk a Semmelweis oldalán olvasható.
koronavírus koronavírus-járvány covid-19 semmelweis kutatás ember
Related Articles From Your Site
Megfázás? Influenza? Koronavírus? - becsapósak a tünetek - Hamu ... ›
Soha nem regisztráltak még ennyi koronavírus fertőzöttet - Hamu és ... ›
Kreatív éttermi megoldások koronavírus idején - Hamu és Gyémánt ›
Ezek a filmek maradtak el a koronavírus miatt - Hamu és Gyémánt ›
A koronavírus karrierutunkat is befolyásolja - Hamu és Gyémánt ›
A vírus komoly problémát jelenthet a szív-és érrendszerünkre - Hamu és Gyémánt ›
Még nincs vége: több élelmiszer is drágul októbertől
Az ősz legnagyobb sztárja: mézes cékla
6 udvariasnak tűnő, de valójában kellemetlen szokás a baráti vacsoraesteken
Szakértők szerint ezt a 4 dolgot kell betartanunk az igazi megtalálásához
Erzsébet királynő ezt a titkos jelet használta, ha távozni akart valahonnan